

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/19-01/13

URBROJ: 2186/10-01/1-19-02

Vidovec, 30. kolovoza 2019.

 **SKRAĆENI ZAPISNIK**

**s 2. Izvanredne sjednice Općinskog vijeća Općine Vidovec, održane dana**

**30. kolovoza 2019. godine (petak)**

 **u prostorijama Općine Vidovec**

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, općinskog načelnika, zamjenika načelnika Općine Vidovec i djelatnice Jedinstvenog upravnog odjela Općine Vidovec te im zahvalio na dolasku.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek utvrdio je da je na sjednici prisutno 11 članova od izabranih 15 članova Općinskog vijeća Općine Vidovec te konstatirao da kvorum postoji i može se nastaviti sa daljnjim tijekom izvanredne sjednice Općinskog vijeća i da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA :**

Zdravko Pizek, Marijo Serini, Ivan Benček, Melita Vrkić Hajsok, Krunoslav Bistrović, Silvija Zagorec, Marija Cafuk, Zdravko Klopotan, David Šantek, Ines Pavleković i Nadica Cafuk.

**SJEDNICI NISU PRISUSTVOVALI ČLANOVI OPĆINSKOG VIJEĆA :**

Ivana Zavrtnik i Ivan Kušćar – opravdali izostanak

Edo Košić i Stjepan Smernjak- kasne

**PREDSJEDATELJ** : Zdravko Pizek

**OSTALI PRISUTNI :**

Općinski načelnik Bruno Hranić, zamjenik načelnika Dubravko Zavrtnik, Petra Rogina pročelnica JUO Općine Vidovec, Nives Zagorec administrativna tajnica JUO Općine Vidovec.

**USVAJANJE ZAPISNIKA SA 17. SJEDNICE OPĆINSKOG VIJEĆA OPĆINE VIDOVEC ODRŽANE DANA 15.07.2019. GODINE ;**

Predsjednik Općinskog vijeća Zdravko Pizek :

„Dobili ste zapisnik s prošle sjednice. Ima li tko kakvu primjedbu?“

„Ako nema dajem takav zapisnik na glasovanje. Tko je za ?“

Tko je za : 9 članova Vijeća

Tko je protiv : 0

Ima li suzdržanih : 2 člana Vijeća

**Predsjednik Općinskog vijeća Zdravko Pizek konstatirao je da je zapisnik sa 17. sjednice Općinskog vijeća Općine Vidovec usvojen s 9 glasova od 11 prisutnih članova Općinskog vijeća.**

***U 19:10 sati sjednici Općinskog vijeća pridružio se član Vijeća Stjepan Smernjak.***

**Predsjednik Općinskog vijeća Općine Vidovec Zdravko Pizek utvrdio je da je na sjednici sada prisutno 12 članova od izabranih 15 članova Općinskog vijeća Općine Vidovec.**

Predsjednik Općinskog vijeća napomenuo je da je to 2. Izvanredna sjednica i sukladno Poslovniku, najprije se mora odlučiti o opravdanosti hitnog postupka, stoga je stavio na glasanje prijedlog za sazivanje Izvanredne sjednice Općinskog vijeća.

Predsjednik Općinskog vijeća Zdravko Pizek:

„ Prije nego krenemo sa radom, to je 2. Izvanredna sjednica Općinskog vijeća i po Poslovniku moramo glasati da li je bila potreba za tom sjednicom.„

***U 19:12 sati sjednici Općinskog vijeća pridružio se član Vijeća Edo Košić.***

**Predsjednik Općinskog vijeća Općine Vidovec Zdravko Pizek utvrdio je da je na sjednici sada prisutno 13 članova od izabranih 15 članova Općinskog vijeća Općine Vidovec.**

Predsjednik Općinskog vijeća Zdravko Pizek:

„ Pošto se skupljamo tako, molim Vas još jedanput, tko je za sazivanje izvanredne sjednice sukladno Poslovniku?“

**Tko je za : 13 članova Vijeća**

**Tko je protiv : 0**

**Ima li suzdržanih : 0**

**Predsjednik Općinskog vijeća Zdravko Pizek konstatirao je da je prijedlog za sazivanje 2. Izvanredne sjednice Općinskog vijeća Općine Vidovec usvojen jednoglasno s 13 glasova od 13 prisutnih članova Općinskog vijeća.**

**UTVRĐIVANJE DNEVNOG REDA ZA 2. IZVANREDNU SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„ Svi ste dobili dnevni red. Imamo jednu točku, ima tko kakvu dopunu? Ako nema dajem na glasovanje. Tko je za takvi dnevni red?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Dnevni red za 2. Izvanrednu sjednicu Općinskog vijeća Općine Vidovec usvojen jednoglasno s 13 glasova od 13 prisutnih članova Općinskog vijeća.**

Usvojeni

**D N E V N I R E D**

1. Prijedlog Sporazuma o raskidu Ugovora o osnivanju prava građenja

 **Točka 1.**

**Prijedlog** **Sporazuma o raskidu ugovora o osnivanju prava građenja**

 Predsjednik Općinskog vijeća Zdravko Pizek :

„Imamo jednu točku dnevnog reda, to je prijedlog Sporazuma o raskidu ugovora o osnivanju prava građenja, a kojim se sporazumno raskida:

- Ugovor I, sklopljen dana 07. studenog 2008. godine između Republike Hrvatske, kao osnivača građenja te Grada Varaždina i Općine Vidovec, kao nositelja prava građenja, te

- Ugovor II, sklopljen dana 10. srpnja 2011. godine između Grada Varaždina i Općine Vidovec, s jedne strane, kao osnivatelja prava građenja i PZ „Varaždinsko povrće“, s druge strane, kao nositelja prava građenja.

 Načelnik izvolite.“

Općinski načelnik Bruno Hranić podnio je obrazloženje po navedenoj točci.

Predsjednik Općinskog vijeća Zdravko Pizek :

 „ Hvala načelniče. Otvaram raspravu.“

Nije bilo rasprave po navedenoj točci.

Predsjednik Općinskog vijeća Zdravko Pizek:

„Ako nema, zatvaram raspravu i dajem na glasovanje. Tko je za ?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Sporazum o raskidu ugovora o osnivanju prava građenja usvojen jednoglasno s 13 glasova od 13 prisutnih članova Općinskog vijeća.**

Sjednica je završila u 19 sati i 15 min.

Općinsko vijeće Općine Vidovec

 Predsjednik

Zdravko Pizek

Zapisničarka

Emina Ljubek